આજે અરૂપે સામેથી જ કહ્યું ’ઇતિ, તારા પેલા ફેવરીટ ભૈયાજીની ચાટ ખાવા જઇશું ને?’ અને ગાડી એક ખૂમચાવાળા પાસે ઉભી. ‘ઇતિ, તારે કઇ ચાટ ખાવી છે?‘ પરંતુ મેન્ટલી રીટાર્ડેડ બાળક શું જવાબ આપે? પ્રશ્ન સમજાય તો જવાબની આશા રાખી શકાયને?’ નીતાબહેન જમાઇની કાળજી જોઇ રહ્યા હતા. દીકરીનો કેટલો ખ્યાલ રાખે છે. ઇતિ નશીબદાર છે. માની ઇશ્વરનો આભાર માની રહ્યા. અંતે નીતાબહેને જ ઇતિની ફેવરીટ આલુ ચાટ અને પાણીપૂરી મગાવી. અરૂપે પણ હસતા હસતા અને સિસકારા બોલાવતા બોલાવતા પાણીપૂરીની મજા માણી. તે ઇતિના મોંમાં મૂકતો ગયો અને પોતે ખાતો ગયો.